ভুয়ো কল, ফ্রড SMS-এ বিরক্ত? এই সরকারি অ্যাপেই মিলবে সমাধান

ওয়েব ডেস্ক: প্রতিদিনের ভুয়ো কল (Fake Call) বা ফ্রড মেসেজে (Fraud Message) বিরক্ত? বারবার ব্লক করছেন, কিন্তু তাতেও মিলছে না সুরাহা? মোবাইল হাতে নিলেই তাড়া করে বেড়াচ্ছে প্রতারণার ভয়? এমন অবস্থায় যদি আপনি বা আপনার প্রিয়জন থাকলে আপনাদের জন্য চিন্তার দিন শেষ। গ্রাহকদের সুরক্ষায় চালু করা হল নতুন পোর্টাল ও মোবাইল অ্যাপ ‘সঞ্চার সাথী’ (Sanchar Saathi), যার মাধ্যমে সহজেই ফোনে আসা ভুয়ো কল বা মেসেজ ব্লক করা যাবে।

কেন্দ্র সরকারি (Government Of India) সূত্রে জানা গিয়েছে, নতুন এই পোর্টালের মাধ্যমে যে নম্বর থেকে ভুয়ো কল বা মেসেজ আসছে, সেটিকে নির্দিষ্টভাবে রিপোর্ট ও ব্লক করা সম্ভব হবে। এতে সাধারণ ব্যবহারকারীরা প্রতারণার ফাঁদে পড়ার আগেই যথোপযুক্ত পদক্ষেপ গ্রহণ করতে পারবেন।

আরও পড়ুন: Whatsapp-কে টেক্কা ভারতে তৈরি অ্যাপের! মাথায় হাত জুকারবার্গের

কীভাবে চিনবেন ভুয়ো কলিং নম্বর?

টেলিকম বিভাগের নির্দেশ অনুযায়ী, ব্যাঙ্কিং, ইনস্যুরেন্স এবং আর্থিক পরিষেবা সংক্রান্ত বৈধ কলের জন্য ‘১৬০’ সিরিজের নম্বর ব্যবহার করা হয়। তাই যদি কোনও ফোন ১৬০ দিয়ে শুরু হয়, তা সরকারি বা আর্থিক প্রতিষ্ঠানের হতে পারে। অন্যদিকে, অন্য কোনও নম্বর থেকে এই ধরনের ফোন এলে ধরে নিতে হবে সেটি সন্দেহজনক বা ভুয়ো কল।

কীভাবে চিনবেন ভুয়ো SMS নম্বর?

বৈধ মেসেজগুলির শেষে সাধারণত একটি ‘–’ চিহ্নের পরে S, G বা P অক্ষর থাকে।

S (Service): ব্যাঙ্কিং, লেনদেন বা টেলিকম পরিষেবা সংক্রান্ত মেসেজ।

G (Government): সরকারি প্রকল্প বা সরকারের পক্ষ থেকে পাঠানো মেসেজ।

P (Promotional): অনুমোদিত সংস্থার প্রচারমূলক বা বিজ্ঞাপনমূলক মেসেজ।

যদি কোনও মেসেজের শেষে এই কোড না থাকে বা অচেনা নম্বর থেকে আসে, তবে সেটি সম্ভবত ভুয়ো মেসেজ।